Екатерина Ненчева
Да бих те аз честит сторила…

chitanka.info

Да бих те аз честит сторила,

душа си цяла ще ти дам;

да бих ти пътя озарила,

сама бих станала на плам.

Но влача аз живот подровен,

пред тебе късно се вестих!

Прости за моя взор любовен,

прости, сърце ти че смутих…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.